Լոլա Սասունի, բուն անունով` Հռիփսիմէ Մեծատուրեան, ծնած է 1893-ին, պատմական Հայաստանի Ակն` Բինկեանի շրջանը (Ակն): Ան զարմուհին է բանաստեղծ Միսաք Մեծարենցի: 1908-ին ընտանեօք հաստատուած են Պոլիս: Երիտասարդ տարիքէն ան մխրճուած է ազգային- հասարակական գործունէութեան մէջ` գործակցելով իր սերունդի հայուհիներու հետ: Մաս կազմած է Եղեռնի օրհասական պայմաններու հարկադրած ինքնապաշտպանութեան հերոսամարտերուն, կողք-կողքի զէնք կրելով դաշնակցական ֆետայիին հետ, բարձր պահելով հայու, յատկապէս հայուհիի արժանապատուութիւնը, որուն համար իր նմաններէն շատեր իրենք զիրենք նետած էին Եփրատ գետը: